 aniga oo ku hadlaya magaca xisbiga Kulmiye waxaan mahad hanbalyo mahad naq u dirayaa dhamaan shacbi weynaha Somaliland gudo iyo dibadba meel ay joogaanba sidii nabad galyada iyo sharafta lahayd ee ay uga qayb qaateen doorashooyinkii golaha deegaanka ee qabsoomay dabayaaqadii bishii aynu ka soo gudubnay,waxaan u mahad naqaynaa guddida doorashooyinka qaranka iyo hawl wadeenadiisa,waxaan u mahad naqayna xisbiyadii,ururada iyo musharaxiintii sida sharafta leh utartamay, waxaanu bogaadinaynaa xukuumada Somaliland gaar ahaan madaxweynaha oo ka hawl galay sidii ay doorashadani u qabsoomi lahayd iyo sugitaanka amniga, waxaanu u mahad celinaynaa ururada caalamiga ah,kuwa dawliga ah iyo kuwa aan dawliga ahayn ee la saaxiibka ah Somaliland ee gacanta ka gaystay geedi socodka dimuqraadiyada Somaliland iyo doorashooyinkii hada qabsoomay 